**Ministru kabineta rīkojuma projekta**

**“Par valsts ģimnāzijas statusa piešķiršanu Rīgas Klasiskajai ģimnāzijai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts ģimnāzijas statusa piešķiršanu Rīgas Klasiskajai ģimnāzijai” (turpmāk – rīkojuma projekts) mērķis ir piešķirt valsts ģimnāzijas statusu Rīgas Klasiskajai ģimnāzijai. Pašlaik valsts ģimnāziju tīkls nav pietiekami attīstīts visā Latvijas teritorijā. Piešķirot Rīgas Klasiskajai ģimnāzijai valsts ģimnāzijas statusu, tiks panākta arī valsts ģimnāziju pieejamības palielināšana un to tīkla paplašināšana Rīgas plānošanas reģionā.Rīkojuma projekts stāsies spēkā vispārējā kārtībā, un tajā ietvertais regulējums piemērojams no 2020. gada 1. septembra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts atbilstoši Izglītības attīstības pamatnostādņu 2014.–2020. gadam īstenošanas plāna 2015.-2017. gadam (apstiprināts ar Ministru kabineta 2015. gada 29. jūnija rīkojumu Nr. 331) 1.3. rīcības virziena “21. gadsimtam atbilstīgas izglītības vides un izglītības procesa nodrošināšana” 1.3.1. apakšpunktā noteiktajam atbalstam pašvaldību izglītības iestāžu tīkla sakārtošanai un vispārējās izglītības mācību vides uzlabošanai. Rīkojuma projekts sagatavots saskaņā ar Vispārējās izglītības likuma 40. panta ceturto daļu un Ministru kabineta 2001. gada 20. marta noteikumu Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi Nr. 129) 4. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši noteikumu Nr. 129 6. punktam Rīgas Klasiskā ģimnāzija 2019. gada 7. oktobrī ir iesniegusi Izglītības un zinātnes ministrijā (turpmāk – ministrija) iesniegumu ar lūgumu piešķirt Rīgas Klasiskajai ģimnāzijai valsts ģimnāzijas statusu.Rīgas Klasiskā ģimnāzija atbilst noteikumu Nr. 129 5. punktā noteiktajiem kritērijiem pretendēšanai uz valsts ģimnāzijas statusu:1. Izglītojamo skaits 10.–12. klasēs Rīgas Klasiskajā ģimnāzijā pēc informācijas uz 2018. gada 1. septembri – 252 izglītojamie, pēc informācijas uz 2019. gada 1. septembri – 285 izglītojamie.2. Rīgas Klasiskajā ģimnāzijā licencētas četras vispārējās vidējās izglītības programmas, no kurām viena ir matemātikas, dabaszinību un tehnikas virziena programmu (kods 31013011, licence Nr. V–8591, akreditēta līdz 2024. gada 11. aprīlim), otra ir vispārējās vidējās izglītības humanitārā un sociālā virziena programma (kods 31012011, licence Nr. V–9822, akreditēta līdz 2024. gada 11. aprīlim), trešā ir vispārējās vidējās izglītības matemātikas, dabaszinību un tehnikas virziena mazākumtautību programmas (kods 31013021, licences Nr. 8901, akreditēta līdz 2024. gada 11. aprīlim) un ceturtā ir vispārējās vidējās izglītības humanitārā un sociālā virziena mazākumtautību programma (kods 31012021, licences Nr. 8959, akreditēta līdz akreditēta līdz 2024. gada 11. aprīlim). Trešā un ceturtā programmas tiek īstenota vēl tikai 2019./2020. mācību gadā. Rīgas Klasiskā ģimnāzija īsteno divas pamatizglītības programmas, no kurām viena ir humanitārā un sociālā virziena mazākumtautību programma (kods 21012121, licences Nr. V–6741, akreditēta līdz 2024. gada 11. aprīlim), otra ir pamatizglītības otrā posma (7.– 9.klase) matemātikas, dabaszinību un tehnikas virziena mazākumtautību programma (kods 23011111, licence Nr. V-9077, akreditēta līdz 2024. gada 11. aprīlim).3. Pēc Valsts izglītības satura centra sniegtās informācijas Rīgas Klasiskās ģimnāzijas izglītojamo mācību sasniegumu vidējais procentuālais novērtējums centralizētajos eksāmenos ir bijis: - 2017./2018. mācību gadā – 60,47 % (valstī 49,68%, Rīgas plānošanas reģionā 51,31%,); - 2018./2019. mācību gadā – 60,21 % (valstī 48,94%, Rīgas plānošanas reģionā 50,38%).4. Rīgas Klasiskā ģimnāzija faktiski jau veic pedagogu tālākizglītības centra un reģionālā metodiskā centra funkcijas plānošanas reģionā: 4.1. No 1998. gada Rīgas Klasiskajā ģimnāzijā darbojas Bilingvālās izglītības metodiskais centrs. Centra metodiķi apkopo pasaules bilingvālo metožu lietošanas pieredzi, izstrādā metodiskos materiālus, aprobē inovācijas. Rīgas Klasiskajā ģimnāzijā ir izveidots nozīmīgs didaktisko, metodisko, vizuālo un izdales materiālu krājums, kuru izmanto bilingvālajā mācību procesā un kas ļauj ģimnāzijas pedagogiem sniegt konsultācijas un metodisko palīdzību Rīgas un Latvijas skolu pedagogiem bilingvālā mācību procesa jautājumos, organizēt darba un diskusiju seminārus, atbalstīt un organizēt Rīgas un Latvijas skolu pedagogu tālākizglītību. Daži metodiskā centra organizētie metodiskā atbalsta pasākumi: - 2015. gadā Rīgas Klasiskā ģimnāzija organizēja metodisko pēcpusdienu Rīgas skolu skolotājiem “Integrētas mācīšanas sistēma ģimnāzijā kā skolēnu kompetences paaugstināšanas līdzeklis”, kuras ietvaros 23 ģimnāzijas pedagogi dalījās pieredzē ar Rīgas skolu skolotājiem; - 2017. gadā Rīgas Klasiskajā ģimnāzijā norisinājās 24 atklātās stundas-meistarklases, kurās piedalījās vairāk nekā 200 pedagogu no visas Latvijas; - 2017. gadā ģimnāzija organizēja bilingvālās metodiskās meistarklases “Vēstures lappuses literatūras stundās” vēstures un latviešu valodas skolotājiem;- 2017. gada 26. aprīlī Rīgas Klasiskās ģimnāzijas Bilingvālais metodiskais centrs organizēja konferenci “Bilingvālā izglītība Rīgas skolās: rezultāti un perspektīvas”, kurā piedalījās 150 Rīgas skolu vadības pārstāvji un skolotāji. Konferences ietvaros Rīgas Klasiskās ģimnāzijas skolotāji novadīja 10 metodiskās darbnīcas; - 2018./2019. mācību gadā ģimnāzijas pedagogi un metodiķi sniedza konsultācijas bilingvālo metožu izmantošanas jautājumos Rīgas 63. vidusskolas, Rīgas 40. vidusskolas, Rīgas Zolitūdes ģimnāzijas, Rīgas 53. vidusskolas un Rīgas S.Žoltoka vidusskolas skolotājiem.Rīgas Klasiskās ģimnāzijas vadība un skolotāji ir daudzu grāmatu, mācību grāmatu un mācību līdzekļu autori. Pie agrāk izdotajiem mācību komplektiem pēdējo piecu gadu laikā pievienoti vēl divi mācību komplekti, un viens ir iesniegts ministrijai apstiprināšanai:• A.Artjuha, M.Baranova, N.Koposova. Matemātika bilingvāli 4. klasei. Mācību grāmata. Rīga, Retorika A, 2013. Darba zinātniskais vadītājs Dr. paed. R.Alijevs;• A.Artjuha, M.Baranova, N.Koposova. Matemātika bilingvāli 4. klasei. Darba burtnīca, 1. daļa. Rīga: Retorika A, 2013. Darba zinātniskais vadītājs Dr. paed. R.Alijevs; • A.Artjuha, M.Baranova, N.Koposova. Matemātika bilingvāli 4. klasei. Darba burtnīca, 2. daļa. Rīga: Retorika A, 2013. Darba zinātniskais vadītājs Dr. paed. R.Alijevs; • A.Artjuha, M.Baranova, N.Koposova. Matemātika bilingvāli 4. klasei. Skolotāja grāmata. Rīga: Retorika A, 2013. Darba zinātniskais vadītājs Dr. paed. R.Alijevs; • N.Koposova. Matemātika bilingvāli 5. klasei. Mācību grāmata. Rīga, Retorika A, 2015. Darba zinātniskais vadītājs Dr. paed. R.Alijevs;• N.Koposova. Matemātika bilingvāli 5. klasei Darba burtnīca, 1. daļa. Rīga, Retorika A, 2015. Darba zinātniskais vadītājs Dr. paed. R.Alijevs;• N.Koposova. Matemātika bilingvāli 5. klasei. Darba burtnīca, 2. daļa. Rīga, Retorika A, 2015. Darba zinātniskais vadītājs Dr. paed. R.Alijevs;• N.Koposova. Matemātika bilingvāli 5. klasei. Skolotāja grāmata. Rīga, Retorika A, 2015. Darba zinātniskais vadītājs Dr. paed. R.Alijevs;• N.Koposova. Matemātika bilingvāli 6. klasei. Skolotāja grāmata. Rīga, Retorika A, 2019. Darba zinātniskais vadītājs Dr. paed. R.Alijevs (ir iesniegts ministrijai apstiprināšanai).Kopš 2013. gada Rīgas Klasiskajā ģimnāzijā notiek plurilingvālo metožu (CLIL) izmantošana mācību procesā visos izglītības posmos. Ģimnāzijas vadība un skolotāji sešu gadu laikā pastāvīgi sniedz metodisko atbalstu plurilingvālo metožu izmantošanas jautājumos Rīgas pilsētas un Latvijas skolu pedagogiem, ir novadījuši vairākas meistarklases, atklātās stundas un konsultācijas.2013. gadā Rīgas Klasiskā ģimnāzija organizēja metodisko dienu Rīgas skolu skolotājiem “Multilingvāla izglītība”, kur atklātās stundas un meistarklases vadīja ģimnāzijas direktors un skolotāji.2015. gadā Rīgas Klasiskā ģimnāzija organizēja metodisko semināru Rīgas pilsētas skolu skolotājiem “No bilingvālā izglītības modeļa uz multilingvālu izglītību”.Rīgas Klasiskās ģimnāzijas pedagogi ir izstrādājuši meistarklašu programmas un vadījuši nodarbības un atklātās stundas citu izglītības iestāžu pedagogiem. Piemēram, - fizikā – 2015. gadā izveidoja meistarklašu programmu un novadīja meistarklases Liepājas skolotājiem “Fizika mūsdienu tehnoloģiskajos procesos, izmantojot CLIL metodiku” (36 stundas); 2016. gadā – “Metodisko paņēmienu un uzdevumu izmantojums darbam ar tekstu un videomateriāliem” (36 stundas); 2018. gadā – “Mācību satura integrēta apguve” (Rīgas, Liepājas, Dobeles un citu pilsētu skolu pedagogiem); 2019. gadā organizēja Rīgas Klasiskās ģimnāzijas un Liepājas Raiņa 6. vidusskolas pieredzes apmaiņas un sadarbības nometni Kurzemes plānošanas reģionā, kā arī novadīja metodisko semināru Salaspils vidusskolā “Atbalsts skolotājiem jaunā mācību satura ieviešanai”;- angļu valodā – 2016. gadā dalījās pieredzē CLIL metožu izmantošanā un novadīja meistarklases starptautiskajā konferencē Tallinā (Igaunija), savukārt 2017. gadā – Tartu (Igaunija); 2016. gadā - Rīgas pilsētas skolu skolotājiem “Radošās domāšanas un CLIL elementi projektu darbībā”, 2018. gadā novadīja meistarklases un atklātās stundas Brīvprātīgo skolu tīkla un Rīgas Klasiskās ģimnāzijas metodiskās dienas ietvaros; - matemātikā – 2013. un 2018. gadā piedalījās Latvijas Universitātes zinātniskajās konferencēs un dalījās pieredzē par tēmu “Skolēnu angļu valodas zināšanu pielietojums matemātikas stundās (CLIL metodika). 2017. gadā un 2018. gadā novadīja četras meistarklases Brīvprātīgo skolu tīkla ietvaros Rīgā, Nīcā, Daugavpilī, vasaras universitātē Ratniekos; - Latvijas un pasaules vēsturē – 2018. gadā un 2019. gadā novadīja meistarklasi Brīvprātīgo skolu tīkla ietvaros Rīgā un Brocēnos;- vācu valodā – 2017. gadā Rīgas Klasiskās ģimnāzijas vadība sāka sadarbību ar Gētes institūtu Rīgā, noslēdzot sadarbības līgumu ar mērķi popularizēt vācu valodas pielietošanu citu priekšmetu mācību stundās. Rīgas Klasiskās ģimnāzijas skolotāji vada Gētes institūta Rīgā projektu “CLIL Latvijā” (vācu valodas izmantošana priekšmetu stundās), sistemātiski organizē metodiskos pasākumus Latvijas skolu skolotājiem.2017. gadā norisinājās seminārs “Skolēnu pētniecisko prasmju attīstīšana un pilnveides iespējas pamatizglītības posmā’’, kurā piedalījās 54 Rīgas pilsētas skolu pedagogi. Darbnīcas vadīja Rīgas Klasiskās ģimnāzijas skolotāji. 2018./2019. mācību gadā Rīgas Klasiskā ģimnāzija īstenoja vairākus sadarbības projektus ar Rīgas Izglītības un informatīvi metodisko centru, kuru ietvaros vairāk nekā 100 Rīgas skolu skolotāji saņēma metodisku atbalstu izglītības inovāciju jautājumos:- “Efektīva mācību stunda latviešu valodā”; - “Runājošās sienas” ;- Pedagogu latviešu valodas prasmes pilnveide profesionālajām vajadzībām. Rīgas Klasiskās ģimnāzijas administrācijas pārstāvji un pedagogi regulāri vada pedagoģisko praksi dažādu Latvijas augstskolu studentiem (Latvijas Universitāte, Liepājas Universitāte, Daugavpils Universitāte u.c.). Pēdējo trīs gadu laikā 10 dažādu augstskolu studenti veica pedagoģisko praksi Rīgas Klasiskajā ģimnāzijā. Rīgas Klasiskās ģimnāzijas vadība un skolotāji piedalījušies arī citos metodiskos pasākumos, kurus ģimnāzija organizē sadarbībā ar Rīgas Izglītības un informatīvi metodisko centru, Rīgas domes Izglītības, kultūras un sporta departamentu, Latviešu valodas aģentūru un Valsts izglītības satura centru.4.2. Rīgas Klasiskā ģimnāzija nodrošina izglītības iestādē esošās informācijas un literatūras pieejamību citu izglītības iestāžu izglītojamiem, studentiem un pedagogiem. Rīgas Klasiskās ģimnāzijas bibliotēka darbojas kopējā bibliotēku informācijas sistēmā ALISE. Bibliotēkā ir pieejama lasītava. Bibliotēkas apmeklētājiem ir iespēja brīvi izmantot piecus bibliotēkas datorus un printeri mācību un darba vajadzībām. Pastāv sadarbības memorands starp Latvijas Universitātes Akadēmiskās bibliotēku un Rīgas Klasisko ģimnāziju, sadarbības līgumi ar Latvijas Nacionālo bibliotēku un Rīgas Centrālo bibliotēku.Bibliotēkas fondā ir gandrīz 45000 mācību, metodiskās un uzziņu literatūras vienības, kā arī daiļliteratūras grāmatas. Bibliotēkas krājums regulāri tiek papildināts ar jaunāko metodisko, mācību un uzziņu literatūru. Bibliotēka ir aktīva letonika.lv lietotāja un soma.lv lietotāja. 4.3. Rīgas Klasiskā ģimnāzija Rīgas plānošanas reģionā atbalsta izglītojamo sadarbību zinātniskās pētniecības jomā valsts un starptautiskā līmenī.Rīgas Klasiskā ģimnāzija pedagogi līdz 2018. gadam aktīvi piedalījušies Rīgas izglītojamo zinātnisko pētniecisko darbu konferencē, vadījuši sekciju darbu un recenzējuši zinātniski pētnieciskos darbus ekonomikā, cittautu valodniecībā, veselības zinātnē, vēsturē un kultūrvēsturiskajā mantojumā, programmēšanā un u.c. 2018./2019. mācību gadā Rīgas Klasiskās ģimnāzija piedalījās Rīgas pilsētas zinātniski pētnieciskās konferences 7.–9. klašu skolēniem nolikuma izstrādāšanā.Rīgas Klasiskās ģimnāzijas skolotāji regulāri un veiksmīgi vada izglītojamo zinātniski pētniecisko darbu izstrādāšanu. 2017. gadā Latvijas skolēnu 41. zinātniskās pētniecības darbu konferencē Rīgas Klasiskās ģimnāzijas skolēni ieguva trīs pirmās vietas (ekonomikā, programmēšanā un inženierzinātnēs) un vienu otro, 2018. gadā Latvijas skolēnu 42. zinātniskās pētniecības darbu konferencē Rīgas Klasiskās ģimnāzijas skolēni ieguva divas pirmās vietas (inženierzinātnēs un cittautu valodniecībā). 2019. gadā Latvijas skolēnu 43. zinātniskās pētniecības darbu konferencē Rīgas Klasiskās ģimnāzijas skolēni ieguva 1. vietu Datorzinātnes un informātikas sekcijā, 1. vietu Ekonomikas un uzņēmējdarbības sekcijā un 2. vietu Fizikālās zinātnes sekcijā. 2015. mācību gadā Varšavā (Polija), 2017. mācību gadā Briselē (Beļģija) un 2019. gadā Sofijā (Bulgārija) Rīgas Klasiskās ģimnāzijas skolēni pārstāvēja Latviju Eiropas Savienības jauno zinātnieku konkursa finālā. 2016. gadā un 2017. gadā par nozīmīgu ieguldījumu izglītojamo pētniecisko darbu vadīšanā, sagatavojot Latvijas izglītojamo zinātniskai konferencei, ministrijas pateicību saņēma ģimnāzijas informātikas un programmēšanas skolotājs S.Bratarčuks, 2017. gadā – ekonomikas skolotājs Dz.Dvinskis.Rīgas Klasiskā ģimnāzija atbalsta izglītojamo sadarbību ar augstskolu docētājiem – pētniekiem zinātniski pētniecisko darbu izstrādē. Regulāri notiek ģimnāzijas izglītojamo un ģimnāzijas pedagogu sadarbība ar ārvalstu skolēniem un pedagogiem zinātniski pētnieciskā jomā. 2017. gadā Rīgas Klasiskās ģimnāzijas 11. klašu izglītojamie piedalījās skolēnu zinātniski pētnieciskā konkursā Pērnavas Humanitārajā ģimnāzijā (Igaunija). Darbi tika iesniegti Ekonomikas un Dabaszinātņu sekcijās. 2019. gadā astoņi Rīgas Klasiskās ģimnāzijas skolēni prezentēja zinātniski pētnieciskos darbus ekonomikā un matemātikā Starptautiskajā jauno pētnieku konferencē Šauļu Universitātē (sadarbība ar Šauļu Simono Daukanto ģimnāziju).2014.–2017. gadā Erasmus+ projektā “Miers ir iespējams” Rīgas Klasiskā ģimnāzija sadarbībā ar skolēniem no Austrijas, Zviedrijas un Vācijas veica aptaujas, apkopoja rezultātus, pētīja, kā jaunieši Eiropā saprot miera un kara lomu vēsturē, kā viņi izprot atbildību par mūsdienīgu Eiropas sabiedrību. Savus rezultātus projekta dalībnieki noformēja pētījumu un projektu darbu veidā un prezentēja konferencē Upsalā (Zviedrijā) 2016. gada decembrī.2019. gadā Rīgas Klasiskā ģimnāzija organizēja starpskolu jauno pētnieku konkursus. 8. klašu skolēni veica eksperimentus un apkopoja rezultātus dabaszinātnēs, 11. klašu skolēni veica pētījumus matemātikas jomā. Rīgas Klasiskās ģimnāzijas pedagogi izstrādāja darbu vērtēšanas kritērijus un konkursu nolikumu. Konkursi tika organizēti sadarbībā ar Rīgas Juglas vidusskolu un Rīgas 64. vidusskolu.2019./2020. mācību gadā plānoti vairāki sadarbības pasākumi ar izglītības iestādēm Latvijā, Igaunijā, Lietuvā, Vācijā, Itālijā un citās valstīs skolēnu pētnieciskās darbības jomā.4.4. Rīgas Klasiskā ģimnāzija organizē citu vispārējās izglītības iestāžu pedagogu profesionālās kompetences pilnveidi plānošanas reģiona un valsts mērogā. Rīgas Klasiskā ģimnāzija ir izstrādājusi un īsteno dažādu virzienu pedagogu profesionālās kompetences pilnveides A programmas (piemēram, “Angļu valoda speciāliem mērķiem (ESP) – efektīvākai CLIL pieejas realizācijai mācību procesā‘’ (16 stundas), “Skolēnu sadarbība mācību procesā radoši-pētniecisko kompetenču attīstībai” (12 stundas), “Uzvedības traucējumi bērniem un veidi, kā mazināt to izpausmes skolā” (septiņas stundas) un “Stresa mazināšanas stratēģijas pedagogiem” (sešas stundas). Latviešu valodas skolotāji sadarbībā ar Rīgas Izglītības un informatīvi metodisko centru ir izstrādājuši pedagogu profesionālās kompetences pilnveides programmas: - “Latviešu valoda mūsdienīgai lietpratībai mazākumtautību skolu pedagogiem” (2018.); - “Skolēna kompetenci attīstoša mācīšanās latviešu valodas un literatūras stundās vidusskolā” (2017.); - “Skolēna kompetenci attīstoša mācīšanās latviešu valodas un literatūras stundās vidusskolā” (2017.); - “Latviešu valoda mūsdienīgai lietpratībai mazākumtautību skolu pedagogiem” (2018., sadarbībā ar Latviešu valodas aģentūru).2018. gadā un 2019. gadā sadarbībā ar Latviešu valodas aģentūru tika realizēts projekts “Latviešu valodas prasmes pilnveidei profesionālajām vajadzībām pedagogu latviešu valodas prasmju nostiprināšanai C1 līmenī un šo prasmju paaugstināšanai līdz C2 līmenim”. 2018. gadā un 2019. gadā Rīgas Klasiskās ģimnāzijas skolotāji vadīja Latviešu valodas aģentūras kursus latviešu valodas un literatūras skolotājiem “Kā mācīt latviešu valodu aktīvā darbībā un sadarbībā”.2019. gadā Rīgas Klasiskās ģimnāzija ir izstrādāja 36 akadēmisko stundu programmu “Atbalsts matemātikas un dabaszinību pedagogiem un skolēniem mācību procesa pilnveidošanai lingvistiski neviendabīgā vidē un pārejai uz mācībām latviešu valodā” un novadīja kursus Zemgales reģiona Kompetenču attīstības centrā, Jelgavā un Latgales reģiona Kompetenču attīstības centrā, Rēzeknē.Kopumā vairāk nekā 450 Rīgas un Latvijas skolu skolotāji ir paaugstinājušu savu profesionālo līmeni Rīgas Klasiskās ģimnāzijas skolotāju vadībā.4.5. Rīgas Klasiskās ģimnāzijas pedagogi iesaistās valsts izglītības politikas un izglītības attīstības stratēģijas veidošanā (valsts pārbaudījumu vērtēšanā, izglītības satura izveidē, mācību literatūras izvērtēšanā) pašvaldību un valsts līmenī. Rīgas Klasiskās ģimnāzijas pedagogi, sadarbojoties ar Valsts izglītības satura centru, vairāk nekā 10 gadus piedalās centralizēto valsts pārbaudes darbu vērtēšanā – matemātikā, angļu valodā, latviešu valodā, Latvijas un pasaules vēsturē un fizikā. Rīgas Klasiskās ģimnāzijas pedagogi piedalās latviešu valodas (mazākumtautību izglītības programmu) Valsts olimpiāžu sagatavošanā un norises nodrošināšanā.Skolotāji aktīvi piedalās mācību priekšmetu skolotāju asociāciju darbībā (piemēram, Vēstures skolotāju asociācija, Fizikas skolotāju asociācija, Matemātikas skolotāju asociācijā, Angļu valodas skolotāju asociācija, Latviešu valodas un literatūras skolotāju asociācija).Rīgas Klasiskās ģimnāzijas direktors Dr.paed. R.Alijevs aktīvi piedalās valsts izglītības politikas veidošanā. Viņš ir Mazākumtautību konsultatīvās padomes priekšsēdētājs kopš 2005. gada, Latvijas Republikas Valsts prezidenta Mazākumtautību konsultatīvās padomes loceklis (2007.–2011.) un priekšsēdētājs (2011.–2019. ). Kopš 2006. gada Rīgas Klasiskās ģimnāzijas direktors ir vispārējās vidējās izglītības iestāžu darbības un programmu īstenošanas kvalitātes vērtēšanas eksperts. R.Alijevs piedalījies arī dažādās starptautiskās pedagoģiskās konferencēs un semināros (Tallinnā, Helsinkos, Tartu, Pragā, Londonā u.c.), sadarbībā ar ministriju, British Council Latvijā, Valsts izglītības attīstības aģentūru, Latviešu valodas aģentūru un citām institūcijām.Rīgas Klasiskās ģimnāzijas vadība un pedagogi aktīvi sadarbojas ar projektu *Skola2030*, piedaloties pasākumu un aktivitāšu īstenošanā Eiropas Sociālā fonda projekta “Kompetenču pieeja mācību saturā” ietvaros. Rīgas Klasiskās ģimnāzijas direktors R.Alijevs vadīja diskusiju projekta *Skola2030* organizētajā konferencē “Vērtēt, lai mācītos” (2017), vadīja noslēguma konferenci “Skola, kādu to vēlamies” (2018, Latvijas Republikas Saeima –ministrija - British Council), vadīja kursus latviešu valodas kursu vadītājiem *Skola2030* ietvaros. Rīgas Klasiskās ģimnāzijas darbojas Eiropas Sociālā fonda projekta “Kompetenču pieeja mācību saturā” kā latviešu valodas jomas eksperts satura un mācību materiālu izstrādē. 2017. un 2018. gadā ir organizētas un vadītas metodiskās pēcpusdienas Rīgas skolu pedagogiem un meistarklases “Caurviju prasmju attīstīšana latviešu valodas un literatūras stundās”. Rīgas Klasiskās ģimnāzijas pārstāvis darbojas Rīgas pilsētas pedagogu konsultatīvajā padomē. 2018. gadā Rīgas Klasiskās ģimnāzija sagatavoja un īstenoja pedagogu profesionālās pilnveides kursu programmu “Kompetenču pieeja fizikas mācību saturā” .Iepriekš minētais norāda, ka Rīgas Klasiskā ģimnāzija nodrošina normatīvajā regulējumā noteikto kritēriju valsts ģimnāzijas statusa iegūšanai izpildi. Rīkojuma projekta mērķis ir piešķirt valsts ģimnāzijas statusu Rīgas Klasiskajai ģimnāzijai. Rīkojuma projekta būtība ir valsts ģimnāziju pieejamības palielināšana un to tīkla paplašināšana Rīgas plānošanas reģionā. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas Klasiskā ģimnāzija, tās pedagogi un izglītojamie, Rīgas dome.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **282 477 570** | **0** | **282 477 570** | **0** | **282 477 570** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 282 477 570 | 0 | 282 477 570 | 0 | 282 477 570 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **282 477 570** | **70 480** | **282 477 570** | **211 440** | **282 477 570** | **211 440** | **211 440** |
| 2.1.valsts pamatbudžets | 282 477 570 | 70 480 | 282 477 570 | 211 440 | 282 477 570 | 211 440 | 211 440 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **- 70 480** | **0** | **- 211 440** | **0** | **- 211 440** | **- 211 440** |
| 3.1.valsts pamatbudžets | 0 | - 70 480 | 0 | - 211 440 | 0 | - 211 440 | - 211 440 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** | **70 480** | **0** | **211 440** | **0** | **211 440** | **211 440** |
| 4.1.valsts pamatbudžets | 0 | 70 480 | 0 | 211 440 | 0 | 211 440 | 211 440 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** | Atbilstoši Ministru kabineta 2016. gada 5. jūlija noteikumiem Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr. 447) ministrija aprēķināja viena mēneša finansējuma apmēru Rīgas Klasiskajai ģimnāzijai 2019./2020. mācību gadam pedagogu darba samaksai un valsts sociālās apdrošināšanas obligātajām iemaksām. Saskaņā ar veikto aprēķinu, tas ir 176 201 *euro* mēnesī.Atbilstoši noteikumos Nr. 447 noteiktajam, valsts ģimnāziju īstenotajās programmās skolēnu skaitam piemēro koeficientu 1,1. Tādējādi, ja Rīgas Klasiskajai ģimnāzijai piešķir valsts ģimnāzijas statusu no 2020. gada 1. septembra, papildu 2020. gadā būtu nepieciešami 70 480 *euro*, bet 2021. gadam un turpmākajiem gadiem ik gadu – 211 440 *euro*. Aprēķins ir anotācijas pielikumā.Finanšu līdzekļi papildu izdevumu finansēšanai tiks nodrošināti valsts budžeta resora “62. Mērķdotācijas pašvaldībām” programmas 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” apstiprinātā finansējuma ietvaros, jo saskaņā ar noteikumu Nr. 447, 17. punktā noteikto iepriekš minētais regulējums piemērojams apstiprinātā finansējuma ietvaros. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| **7. Amata vietu skaita izmaiņas** | Rīkojuma projekts šo jomu neskar. |
| **8. Cita informācija** | Ailē “Saskaņā ar valsts budžetu kārtējam gadam” norādīts finansējums, kas apstiprināts likumā “Par valsts budžetu 2020.gadam” 62. resora “Mērķdotācijas pašvaldībām” programmai 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”.Finanšu līdzekļi papildu izdevumu finansēšanai tiks rasti 62. resora “Mērķdotācijas pašvaldībām” programmas 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” apstiprinātā finansējuma ietvaros.Valsts budžeta finansējumu reģionālā metodiskā centra un pedagogu tālākizglītības centra darbībai Rīgas Klasiskā ģimnāzija saņems 2020. gadā 15. resora “Izglītības un zinātnes ministrija” apakšprogrammas 01.08.00 “Vispārējās izglītības atbalsta pasākumi” apstiprinātā finansējuma ietvaros. |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīgas Klasiskā ģimnāzija un Rīgas domes Izglītības, kultūras un sporta departaments tika informēti par plānoto rīkojuma projekta sagatavošanu par valsts ģimnāzijas statusa piešķiršanu (ministrijas 2019. gada 25. novembra vēstule Nr. 4-8.2/19/3611 “Par valsts ģimnāzijas statusa piešķiršanu”). Saskaņā ar noteikumu Nr. 129 6. punktu, ja izglītības iestāde pretendē uz valsts ģimnāzijas statusu, tās vadītājs pēc saskaņošanas ar dibinātāju iesniedz ministrijā attiecīgos dokumentus, līdz ar to, pirms rīkojuma projekta sagatavošanas Rīgas dome (Rīgas domes Izglītības, kultūras un sporta departaments) bija informēta par Rīgas Klasiskās ģimnāzijas pretendēšanu uz valsts ģimnāzijas statusa iegūšanu. Sabiedrības līdzdalība rīkojuma projekta izstrādē tika nodrošināta, ievietojot informāciju par rīkojuma projektu Izglītības un zinātnes ministrijas tīmekļvietnes www.izm.gov.lv sadaļā “Sabiedrības līdzdalība” un aicinot sabiedrības pārstāvjus rakstiski sniegt viedokli par rīkojuma projektu tā izstrādes stadijā – nosūtot viedokli elektroniski uz elektronisko pasta adresi: dzintra.mergupe-kutraite@izm.gov.lv. |
| 2. | Sabiedrības līdzdalība projekta izstrādē | Rīgas Klasiskā ģimnāzija un Rīgas domes Izglītības, kultūras un sporta departaments ir informēti par rīkojuma projektu atbilstoši šīs sadaļas 1. punktā noteiktajam.Rīkojuma projekts 2020. gada 18. februārī ievietots ministrijas tīmekļvietnē (https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3906-par-valsts-gimnazijas-statusa-pieskirsanu-rigas-klasiskajai-gimnazijai). |
| 3. | Sabiedrības līdzdalības rezultāti | Sabiedrības pārstāvju viedokļi par rīkojuma projektu nav saņemti.Rīgas Klasiskā ģimnāzija un Rīgas dome (Rīgas domes Izglītības, kultūras un sporta departaments) atbalsta rīkojuma projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē būs iesaistīta ministrija, Rīgas dome un Rīgas Klasiskā ģimnāzija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts paredz valsts ģimnāzijas statusa piešķiršanu Rīgas Klasiskai ģimnāzijai. Tā kā Rīgas Klasiskā ģimnāzija faktiski jau pilda pedagogu tālākizglītības un metodiskā centra funkcijas, Rīgas Klasiskā ģimnāzijas pašlaik īstenotās funkcijas un uzdevumi netiek paplašināti vai sašaurināti. Projekta izpildes nodrošināšanai nav nepieciešams veidot jaunas institūcijas, likvidēt vai reorganizēt esošās. Projekta izpilde tiks nodrošināta rīkojuma projekta izpildē iesaistīto institūciju pieejamo cilvēkresursu ietvaros. |
| 3. | Cita informācija | Nav |

Iesniedzējs:

 Izglītības un zinātnes ministre I.Šuplinska

Vizē:

Valsts sekretāre L.Lejiņa

Mergupe-Kutraite 67047817

dzintra.mergupe-Kutraite@izm.gov.lv

Pavloviča 67047860

initra.pavlovica@izm.gov.lv